ОТЧЕТ ЗА ДЕЙНОСТТА НА КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИНСПЕКТОРАТА КЪМ ВИСШИЯ СЪДЕБЕН СЪВЕТ“ КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ И ЗА ОБРАЗУВАНИТЕ ДИСЦИПЛИНАРНИ ПРОИЗВОДСТВА СРЕЩУ СЪДИИ И НАЛОЖЕНИ ДИСЦИПЛИНАРНИ НАКАЗАНИЯ ПО ЧЛ. 308, АЛ. 1 ОТ ЗСВ ЗА ПЕРИОДА 01.07.2016 Г. –  31.07.2016 Г.

За периода 01.07.2016 г. – 31.07.2016 г. Комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на ВСС е разгледала 4 /четири/ дисциплинарни преписки и 3 (три) сигнала от ИВСС, изготвени на основание чл.54, ал.1, т. 5 от Закона за съдебната власт.

1. Дисциплинарни производства, образувани с решение на съдийската колегия на Висшия съдебен съвет за периода
01 юли - 31 юли 2016 г.

	-  Няма
	
2. Приключени дисциплинарни производства с решение на съдийската колегия на ВСС за периода 01 юли - 31 юли 2016 г.

- д.д. № 32/2015 г. срещу Рени Христова Коджабашева – съдия в Софийски градски съд. С решение на съдийската колегия на ВСС по протокол № 11/05.07.2016 г. е наложено дисциплинарно наказание по чл. 308, ал. 1, т. 1 от ЗСВ – „забележка”, за извършени дисциплинарни нарушения по чл.307, ал.4, т. 1 и т. 2 от ЗСВ;

- д.д. № 44/2015 г. срещу Росен Иванов Балкански – съдия в Районен съд гр. Тервел. С решение на съдийската колегия на ВСС по протокол № 12/12.07.2016 г. е наложено дисциплинарно наказание по чл. 308, ал. 1, т. 3 от ЗСВ – „намаляване на основното трудово възнаграждение с 15 на сто за срок от една година”, за извършени дисциплинарни нарушения по чл.307, ал.4, т. 1 и т. 2 от ЗСВ;

- д.д. № 7/2015 г. срещу Владимира Янева Янева – Манолева – съдия в Софийски градски съд /временно отстранена от длъжност/.  С решение на съдийската колегия на ВСС по протокол № 14/26.07.2016 г. е наложено дисциплинарно наказание по чл. 308, ал. 1, т. 4 от ЗСВ – „понижаване в ранг  за срок от три години”, за извършени дисциплинарни нарушения по чл.307, ал.4, т. 3 и т. 5 от ЗСВ.

3. Заповеди на административни ръководители за налагане на дисциплинарни наказания, на основание чл. 311, т. 1 от ЗСВ във връзка с чл. 308, ал. 1, т. 1  и т. 2 от ЗСВ, за периода 
01 юли - 31 юли 2016 г.

- Няма

4. Заповеди по чл. 327 от ЗСВ за обръщане на внимание от административни ръководители за периода 
01 юли – 31 юли 2016 г.

Постъпили и приети за сведение от съдийската колегия на ВСС са две заповеди на административен ръководител за обръщане на внимание, както следва:
- Цветанка Атанасова Гребенарова – съдия в Районен съд гр. Ботевград;
-  Петя Димитрова Стоянова – съдия в Районен съд гр. Ботевград.

С решение на съдийската колегия на ВСС по протокол № 11/05.07.2016 г. е прието за сведение Решение № 47/17.05.2016 г. на Административен съд гр. Шумен, влязло в сила на 06.06.2016 г., с което е отменена заповед на административния ръководител – председател на Районен съд гр. Разград, с която е обърнато внимание на съдия Рая Петкова Йончева.